《寄题陈国器容膝斋》
宋代·朱松

渊明乃畸人，游戏于尘寰。南窗归徙倚，宇宙容膝间。

岂不念斗归，折腰谅匪安。是非无今昨，飞倦会须还。

国器青云姿，逸志追孔鸾。曲肱数椽底，尚友千载前。

规模琴书室，料理松菊缘。心游万物表，了觉函丈宽。

念君方适越，昔至谁云然。要知丘壑志，本出轩裳先。

琐闼丽宸居，追飞不云艰。回车莫待远，泉石闻此言。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。